cyanic-selkie/wikianc huggingface dataset:
מערכת התנועה
מערכת התנועה מורכבת משני חלקים הפועלים ביחד: השלד והשרירים. השלד הוא מבנה המורכב מעצמות המחוברות זו לזו במפרקים. תפקידיו של השלד הם: תמיכה וייצוב הגוף, הגנה על איברים הפנימיים וכיוון תנועות הגוף באופן תקין. באזור המפרקים העצמות רכות וסחוסיות, והן קשורות זו לזו באמצעות הרצועות. השרירים מתחברים אל העצמות באמצעות הגידים, ויחד עם העצמות, הגוף מניע את איבריו כמערכת של מנופים: השרירים מתכווצים ומתרפים, מושכים את קצות העצמות סמוך למפרקים ומניעים את האיברים כך שקצותיהם נעים בתנועה גדולה בייחס לכיווץ. התיאום בין השרירים נעשה במוח הקטן.
מכשפת בל
תקציר הסיפור
לעיתים הרוח הפגינה סוג של אדיבות במיוחד כלפי לוסי, אשתו של ג'ון בל, "האישה המושלמת ביותר על פני האדמה". המכשפה הייתה נותנת ללוסי פירות טריים ושרה לה מזמורים. בנוסף היא נהגה להפגין כלפי ג'ון בל ג'וניור מידה של כבוד.
דיווחים משנת 1890
דו"ח המשך פורסם ב-18 בפברואר 1890, עם הכותרת "מכשפה מוזרה: עוד סיפורים בטעם מולהטני מתחנת אדמס". בסוף המאה ה-19, ג'וזף מולהטן היה מבצע מתיחות ידוע של מאמרים בעיתונים. לפי הדיווח הישות כונתה רק כמכשפה. המאמר מדווח שמר ג'ונסון ביקר את באק סמית', והם דנו בביקור לאחרונה של רוח הרפאים בביתו. הם שמעו דפיקה בדלת וכשפתחו את הדלת החלו הדפיקות בדלת אחרת. הם התיישבו והכלב החל להילחם עם משהו בלתי נראה. שתי דקות לאחר מכן הדלת נפתחה ואש התפשטה על פני החדר שנמלא ברוח ציקלונית, והפחמים נעלמו כשניסו לכבות אותה. באותו ערב מר ג'ונסון יצא הביתה על סוסו ומשהו קפץ על גבו ותפס את כתפו כשניסה לרסן את הסוס. הוא הרגיש איך הדבר הזה קופץ ממנו כשהתקרב לביתו, ונע בין העלים אל תוך היער.
דעות ספקניות
בריאן דאנינג כתב שאין צורך לדון בפעילות העל-טבעית כביכול עד שיהיו ראיות לכך שהסיפור נכון. "סיפורים מעורפלים מצביעים על כך שהייתה מכשפה באזור. כל העובדות המשמעותיות של הסיפור זויפו, והאחרות מגיעות ממקור של אמינות מפוקפקת. מכיוון שלא קיים תיעוד אמין של אירועים ממשיים, אין שום דבר ששווה לבדוק". דאנינג מסכם: "אני מגדיר את מכשפת בל כלא יותר מאחת מיני אגדות עם רבות בלתי-מבוססות, מקושטת ופופוליסטית במידה רבה, שחוברה על ידי מחבר אופורטוניסט של היסטוריה בדויה."
ברוך פודולסקי
ביוגרפיה
פודולסקי נולד למשפחה יהודית במוסקבה בשנת 1940 בשם בוריס סמיונוביץ' (Борис Семёнович) פודולסקי. הוריו התעניינו בתרבות יהודית; שפת הדיבור העיקרית שלהם הייתה רוסית, אך הוא למד ממשפחתו גם יידיש ועברית. מגיל צעיר התעניין בפעילות ציונית, אך הציונות נרדפה בברית המועצות, ובגיל 18 הוא נעצר וישב חמש שנים במחנה מאסר במורדוביה. ב-1967 נאסר שוב לשנתיים.
בשנות התשעים התפרסם בקרב העולים מברית המועצות כשהעביר שיעורי עברית בתחנת הרדיו רק"ע (מ-1992), והוציא מילון עברי־רוסי וספר דקדוק של השפה העברית ברוסית. כמו כן הוציא מילון אמהרי־עברי לשימוש העולים מאתיופיה.
סגאפו
"סגאפוֹ" הוא שיר שהוקלט על ידי הזמרת הישראלית אתי ביטון, ביחד עם הזמר איזקיס. הוא יצא לאור ב-8 בינואר 2017, בהוצאה עצמית, כסינגל שלא מתוך אלבום. את השיר כתב והלחין אופיר כהן, להפקה של דן סמרא בה השתתף כהן עצמו גם כן. זהו הדואט הראשון בין ביטון לאיזקיס.
רקע וכתיבה
"סגאפו" הוקלט לקראת מופע משותף של ביטון ואיזקיס.
הארמייה התשיעית (ברית המועצות)
היסטוריה
בשנת 1966 הארמייה התשיעית הוקמה מחדש. יחידותיה היו פרוסות בגאורגיה הסובייטית והמטה היה בקוטאיסי. לאחר התפרקות ברית המועצות, בשנת 1993 הארמייה התשיעית הועברה לרוסיה ופורקה.
דניאל לוי (איש עסקים)
ניהול הון כלכלי
בקיץ 2022 לוי הוציא 130 מיליון ליש"ט על שחקנים.
אווירונומיה
אווירונומיה פלנטרית
אווירונומיה פלנטרית חוקרת את אזורי האטמוספירה של כוכבי לכת אחרים התואמים את המזוספרה, התרמוספירה, האקסוספירה והיונוספירה של כדור הארץ. אף על פי שהאווירונומיה היבשתית ומטאורולוגיה היו פעם תחומים נפרדים לחלוטין של המחקר המדעי, שיתוף הפעולה בין אווירונומים יבשתיים ומטאורולוגים גדל ככל שתגליות שהתגלו מאז תחילת שנות ה-90 הוכיחו כי לאטמוספירה העליונה והתחתונה יש השפעה זו על זו בתחומי הפיזיקה, הכימיה והביולוגיה של כל אחת מהן.
יגאל עזרתי
ביוגרפיה
בשנת 1983 כתב וביים עזרתי את ההצגה הראשונה שלו, "שחקני מילואים", שעלתה בפסטיבל עכו. ב-1985 עיבד וביים בפסטיבל עכו את המחזה "שמפרחת", שכתב עמוס קינן, בכיכובה של עדי עציון-זק. ההצגה זכתה לציון לשבח ולביקורות נלהבות.
Sine from Above
רקע וכתיבה
השיר נכתב על ידי ליידי גאגא, אלטון ג'ון, וינסנט פונטרה, סאלם אל פאקיר, בנג'מין רייס, רמי, בלאדפופ, אקסוול, ראיין טדר וקלר והופק על ידי בלאדפופ, בורנס, אקסוול, קלר וליונה. השיר הוא מעין בלדת דראם נ' בייס, שנכללת במערכת השלישית והאחרונה של האלבום. השיר נחשב לשיתוף הפעולה השני בין גאגא לג'ון, שכן הוציאו בעבר את החידוש ללהיט "Your Song".
יגאל עזרתי
ביוגרפיה
בשנת 1998 אוחד "תיאטרון מקומי" עם התיאטרון "אל-סאראייא" ביפו, שייסד השחקן אדיב ג'השאן, ליצירת "התיאטרון הערבי-עברי ביפו", המשלב בתוכו שתי קהילות תחת קורת גג אחת. העמותה הערבית מאחדת אנשי תיאטרון ויוצרים ערבים. אך שתי להקות אלה מפיקות יחדיו ובנפרד הצגות בשפה העברית והערבית. תיאטרון זה מאפשר לקבוצות אתניות שונות לבוא לידי ביטוי אמנותי. כמו כן מועלות הצגות שבהן אמני תיאטרון, עבריים וערבים משתפים פעולה מלאה מבחינה אמנותית, על הבמה ומחוצה לה. התיאטרון נתמך על ידי עיריית תל אביב ומשרד התרבותץ התיאטרון ממשיך לפעול שנים רבות, הודות לרוח המיוחדת והאמונה שתיאטרון אחר, המאחד קהילות, הוא הכרח מוסרי ואמנותי, שלא היה ממשיך להתקיים, בגלל אילוציו הכלכליים. בתיאטרון הערבי-עברי "רב תרבותיות" היא עובדה ואידאולוגיה. המעורבות התרבותית מתבטאת בשיתוף פעולה עם תושבי יפו, ביצירת קהל עברי וערבי, כולל נשים ותלמידי בתי ספר ערביים ועוד. התיאטרון מעלה עשר הפקות בשנה וכן חמש הפקות לילדים, שלוש או ארבע מתוכן בערבית עם שחקנים ערבים. ייחודו הוא בהעלאת מחזות שנכתבו במקור בערבית ותורגמו לעברית.
Sine from Above
רקע וכתיבה
"Chromatica III" מתפקד כקטע המעבר בין "Replay" ל-"Sine from Above". כמו כן, משתלב קטע הכלי ביחד עם הפתיחה של "Sine from Above" והן מעין רצועה אחת. גאגא בחרה להשתמש בקטע הכלי על מנת "לגרום לאלבום לקבל תחושה של מעין סרט קולנועי".
הגרדום: מערכה 2
התסריט נכתב בהשראת תופעת אינטרנט ממאי 2015 שנודעה בכינוי "אתגר צ'ארלי צ'ארלי". במרכז העלילה תלמידת תיכון החולמת להיות שחקנית. כאשר היא מנסה לזכות בהכרה באמצעות קריאת מונולוגים ממחזה תיאטרון מקולל בשם "הגרדום", הנערה מוצאת את עצמה "מככבת" במחזה כנגד רוח הרפאים הרצחנית של התליין.
עלילה
בערב, קייד ואנה הולכים למסיבה בביתו של ניק (מסצנת הפתיחה) חברו של קייד. בעיצומה של המסיבה, קייד לוקח את אנה לעלות לבקתה שניק והוא בנו על עץ עבות. היא מבקשת ממנו לצלם אותה מדקלמת מונולוג נוסף, אך הוא מעדיף להימנע מכך. הם מתנשקים בלהט, ולפתע אנה הוזה חזיון תעתועים שבו רצפת הבקתה נשברת מתחת לקייד, התליין מופיע מלמטה ותולה אותו. קייד כועס עליה שהיא חנקה אותו כמעט עד שהתעלף, ומבקש שתסביר מה קורה לה. אנה המבועתת דורשת לחזור הביתה מיד. באותו הזמן, ליסה בבית עסוקה בתפירת פריטים לתצוגה שלה. הטלוויזיה נדלקת מעצמה ומוצגת סצנה מתוך "בחזרה לתאיולונד", ופני אחת הדמויות כפני שד. היא דוקרת את אצבעה במחט וניגשת לארון לחבוש את האצבע. אחת מבובות התצוגה, בדמות התליין, מתקרבת אליה מאחור ומושיטה אצבעות אל צווארה. ליסה מסתובבת מבוהלת, אך הבובה קפאה על מקומה. היא מסירה בחשש את כיסוי השק מראש הבובה, ומגלה את פני השד שנראו בטלוויזיה. באותו רגע נכנסת אנה. כאשר ליסה פונה שוב לאחור, בובת התליין נעלמה, אך בידה נותרה פיסת שק שנתלשה.
מהיער יוצאים חסידי "התליין החמקני" ומתייצבים נוכח הגרדום. התליין האנושי מסיר את הכיסוי מראשו, ומתברר שזהו ויקטור. גם הדמויות הנוספות מסירות את הכיסויים, ובהן דמויות שהופיעו לאורך הסרט, ביניהן: לקס, סקוט וניק; שתי הנערות שהצטלמו עם אנה, והוריו של קייד. אז מתברר שקייד לא מת, אלא תלייתו בוימה באמצעות רתמה. ויקטור מחלץ אותו, קייד טופח על שכמו, ואז ניגשים אליו הוריו ומחבקים אותו בגאווה על משחקו. הנוכחים משתהים לצפות באנה המתה, ואז ניגש קייד למצלמה ואומר לצופים שהוא "כמעטמפורסם99" ומקווה שהם נהנו מאתגר צ'ארלי המושלם. קייד מחייך ומכבה את המצלמה.
הפצה
בערב חג המולד, 24 בדצמבר 2019, הפיצה חברת "Lionsgate" מארז משולב של DVD ו-Blu-ray, עם סצנות שנחתכו ולא נכללו בגרסה הקולנועית. בכלל זאת, סצנה ארוכה יותר של מונולוג גיבורת "בחזרה לתאיולונד". על כך אמרו יוצרי הסרט, שמעשיית "בחזרה לתאיולונד", כסרט בתוך סרט, תוכננה להיות לא יותר מאשר מחווה נוסטלגית לסרטי הפנטזיה משנות ה-80 של המאה ה-20, עם אפקטים ותפאורה ישנים, אולם הצוות נהנה משילוב המעשייה בסרט, וכך צולם חומר רב יותר משהיה נחוץ. כמו כן כוללת גרסת המארז סצנה ארוכה יותר של פגישת אנה עם מאתר הכישרונות סקוט למונט, בה צוחק השחקן אנטוני ג'נסן צחוק שחצני. אולם הצחוק הקומי נחתך מהסרט כדי לשמור על הסגנון האפל שלו.
עידן שדה
קריירה
נכון למרץ 2019 שדה פרש ממשחק פעיל ומאמן קבוצת ילדים ביישוב גן יבנה.
יום הג'אז הבין-לאומי
יום הג'אז הבין-לאומי (באנגלית: International Jazz Day) הוא פרויקט של אונסק"ו שהחל ביוזמה של הפסנתרן האמריקאי הנודע הרבי הנקוק. הוא חל ב-30 באפריל.
מסורות ביום הג'אז
ביום הג'אז הבינלאומי, מעריצי ג'אז מרחבי העולם מתאספים יחדיו בפסטיבלים רבים על מנת לחגוג את היום, המסורות המלוות ליום זה הן שתיית בירה- ביום הג'אז הבינלאומי ישנו מנהג שמקורו מאירלנד והוא שתיית בירה מהחבית ביחד לצלילי הג'אז אזכרות לאמני ג'אז גדולים ביום הג'אז הבינלאומי קהילות רבות מרחבי העולם מתאספות ביחד לזכר אמניי ג'אז גדולים שנפלו, כגון: לואי ארמסטרונג ודיוק אלינגטון עם זאת, אמני ג'אז עכשוויים רבים מנגנים קלאסיקות ידועות של אמני ג'אז שהלכו לעולמם.
המלחמה המוהמנדית הראשונה
המערכה בצפון פקיסטן
לאחר כיבוש צ'קדרה פיצל בלאד את כוחותיו כשחלק פנו מזרחה וחלק פנו מערבה למחוז באז'ור שם תוכנן לחבור לכוחותיו של אלס שהתקדמו מפשוור. באמצע ספטמבר 1897 נפגשו הכוחות וניהלו קרבות נגד כוחות פשטונים חזקים במחוז באז'ור ובהמשך במחוז ממונד (Mamund valley).
דויד גלימברטי
דויד גלימברטי (באיטלקית: Davide Galimberti, נולד ב-19 באפריל 1976) הוא פוליטיקאי איטלקי המכהן כראש עיריית וארזה מאז 2016.
קוקטייל (סרט)
עלילת הסרט
כשהפופולריות שלהם ממשיכה לעלות, בריאן יוצר קשר רומנטי עם קרול (ג'ינה גרשון) - רווקה מושכת ועשירה. דאג מתערב עם בריאן שקרול תעזוב אותו עד סוף השבוע. בריאן מסכים להתערבות בלי לדעת שדאג אמר לקרול שבריאן מספר פרטים אינטימיים על הקשר ביניהם. כאשר קרול נפרדת ממנו, בריאן כועס מאוד על דאג שלהגנתו טוען שניסה בסך הכל להגן על בריאן מפני התאהבות בקרול והחברות ביניהם נפסקת.
בריאן חוזר לחפש את ג'ורדן ולהפתעתו הוא מגלה שהיא יורשת עשירה מאוד וכי היא נושאת את תינוקו ברחמה. אביה של ג'ורדן מנסה לשחד את בריאן בכסף רב כדי שיעזוב את בתו במנוחה, אך בריאן מסרב לקבל את הכסף.
אדריאן רולינס
ביוגרפיה
רולינס הופיע בסרטי קולנוע אחדים בהם "הקפיצה לחיים", והיה לו תפקיד קטן בסדרת סרטי הארי פוטר בדמות ג'יימס פוטר אביו של הארי פוטר. על הבמה שיחק רולינס במחזה "Her Naked Skin" בתיאטרון המלכותי הלאומי בשנת 2008. בסדרת הטלוויזיה "The Ginger Tree" משנת 1989 שיחק לצדה של סמנתה בונד בתפקיד ריצ'רד קולינגסוורת'. עוד כיכב בעיבוד הטלוויזיוני ל"האישה בשחור" ששודר לראשונה בחג המולד 1989.
טיגר (דמות)
מדבבים של טיגר
את טיגר דיבב שחקן התיאטרון פול וינצ'ל (עד שנת 1999) ומשנה זו עד היום דיבב את טיגר ג'ים קאמינגס. בגרסה העברית לעומת זאת טיגר מדוּבב עד היום בכל הסרטים והסדרות על ידי איציק סיידוף.
צרעפציתיים
צִרְעפָצִיתִיִּים נקראות גם צרעות עפצים (שם מדעי: Cynipidae) הם משפחה של צרעות בסדרת הדבוראים הידועים בשל כך שזחל הצרעה מתפתח בתוך עפצים על צמחים שונים. בעולם ידועים כ-1,300 מינים רובם קטנים מאוד (1–8 מ"מ). מתוכם כ-360 מינים ב-36 סוגים שונים באירופה וכ-800 מינים באמריקה הצפונית, אך המספר האמיתי כנראה גדול יותר.
13 סיבות (סדרת טלוויזיה)
"13 סיבות לדבר על זה"
עם שחרורה של העונה הראשונה של הסדרה, נטפליקס פרסמה גם סרט טלוויזיה תיעודי במתכונת של תוכנית אירוח בשם "13 סיבות לדבר על זה" (באנגלית: "Reasons Why: Beyond the Reasons 13"). הסרט בן 29 הדקות, מציג את צוות ההפקה והשחקנים של הסדרה ואנשי מקצוע בתחום בריאות הנפש דנים בחוויותיהם בעבודה על הסדרה ועל התמודדות עם בעיות כבדות משקל, כמו בריונות, דיכאון ותקיפות מיניות. המהדורה השנייה של "13 סיבות לדבר על זה" יצאה לאור עם העונה השנייה של הסדרה.
הרפתקאות החתול במגפיים
העונה הרביעית שוחררה ב-16 בדצמבר 2016 ושודרה בישראל בין 21 ביוני 2017 ל-9 ביולי 2017.
תיאטרון אל-קאסבה
תיאטרון אל-קאסבה (ערבית: القصبة مسرح) הוא תיאטרון ובית קולנוע ברמאללה.
הבחירות הכלליות בגרמניה 1994
בחירות אלו היו הבחירות הראשונות שבהן המפלגה הדמוקרטית החופשית לא הייתה השלישית בגודלה בפרלמנט.
גילי נתנאל
ביוגרפיה
לאחר שירותו הצבאי היגר נתנאל ללונדון ועבד כזמר אופרה. כיום עובד בחברת אפל.
בן שטרית
בן שטרית הוא שם משפחה נפוץ ביהדות מרוקו. לשם המשפחה ייתכנו כמה מקורות: מהמילה הערבית שפירושה אמיץ, מהמילה זר או שמשמעותו חכם. {{פירושונים|
רשות השידור הפלסטינית
הקמה ופעילות
בתקופת האינתיפאדה השנייה ליוו שידורי הרדיו את המהומות ועודדו את מעשי הטרור כנגד ישראל. בתחילת 2002, בתגובה לפיגוע בחדרה בו נהרגו 6 אזרחים ונפצעו למעלה מ-30, הפיל צה"ל את אנטנת הרדיו הגבוהה ברמאללה והרס את האולפנים בישיבת ממשלת ישראל ב-20 בפברואר דווח כי נהרס בניין התחנה "המהווה סמל שלטוני שעסק בשידורי הסתה נגד ישראל". למרות פעולת צה"ל נמשכו שידורי הרדיו והטלוויזיה.
מוטי מזרחי
עשייה אמנותית
במהלך שנות ה-70 התקשר מזרחי עם אסכולת המדרשה לאמנות שהתרכזה סביב מפגשים קבועים אצל רפי לביא. והיו בה חברים: תמר גטר, מיכל נאמן, יאיר גרבוז, אפרת נתן, נחום טבת, דוד גינתון, ואליהם הצטרפו דגנית ברסט ומזרחי שהגיעו מבצלאל. המשותף להם הוא בהתייחסות לתכנים אישיים במרכז היצירה.
לואן בריזנדיין
לואן בריזנדיין (באנגלית: Louann Brizendine; נולדה ב־30 בדצמבר 1952) היא נוירופסיכיאטרית ומדענית אמריקאית באוניברסיטת קליפורניה בסן פרנסיסקו, בה היא הקימה מרפאת הורמונים לנשים ונערות.
לורד פונטלרוי הקטן
עיבודים
הספר עובד לתיאטרון ולקולנוע. ב-1921 הופק סרט אילם עם מרי פיקפורד בתפקיד כפול של לורד פנטלרוי הקטן ואמו. ב-1936 הופק הסרט "לורד פונטלרוי הקטן" עם פרדי ברת'ולומיו בתפקיד הראשי. ב-1980 הופקה גרסה עם אלק גינס, קוני בות' וריקי שרודר בתפקידים הראשיים.
Alexis Jordan
Alexis Jordan הוא אלבום הבכורה של הזמרת-יוצרת האמריקאית אלקסיס ג'ורדן. האלבום יצא לאור ב-25 בפברואר 2011, על ידי חברות התקליטים רוק ניישן, סטאר-רוק וקולומביה רקורדס. מתוך האלבום יצאו שלושת הסינגלים "Happiness", "Good Girl" ו-"Hush Hush".
האלבום הגיע למקום התשיעי במצעד האלבומים הבריטי.
מאק קלווין
קריירת משחק מקצועית
בדראפט ה-NBA 1969 נבחר קלווין על ידי לוס אנג'לס לייקרס בבחירה ה-187, אולם בחר לשחק עבור קבוצת לוס אנג'לס סטארס מליגת ה-ABA. בעונתו היחידה עם הסטארס קלע 16.8 נקודות בממוצע למשחק, והוביל את הקבוצה למעמד גמר ה-ABA, בו הפסידה מול אינדיאנה פייסרס (2–4).
בני גל
בני גל (1944 – 2 באוגוסט 2021) היה פרסומאי ומאמן אישי ישראלי.
פורטו סנטו
העיר היחידה באי וברשות המקומית היא וילה בליירה (המכונה אף היא לעיתים על שם האי פורטו סנטו), הנמצאת על החוף הדרומי של האי.
היסטוריה
תיעוד של האי במפות מהמאה ה-14 הקודמות לתגלית זו, מוכיחה כי ספנים אירופאים 'גילו' את האי עוד קודם לתגלית הפורטוגלית, אולם באירופה איש לא טען לבעלות על האי קודם לתגלית זו.
פרסי הקולנוע של אקדמיית גולדן אייקונס 2015
טקס פרסי הקולנוע של אקדמיית גולדן אייקונס 2015 התקיים ב-17 באוקטובר 2015 ביוסטון שבטקסס. מנחה האירוע היה הקומיקאי הניגרי, איו מאקון.
ג'יילן נאוול
קריירת מכללות
נאוול נולד וגדל בסיאטל שבמדינת וושינגטון, ובשנת 2017 החל ללמוד באוניברסיטת וושינגטון. בשתי עונותיו בקבוצת הכדורסל של האוניברסיטה שיתף פעולה עם מטיס ת'ייבול, ולאורך התקופה רשם ממוצעים כוללים של 16.1 נקודות, 4.6 ריבאונדים ו-2.9 אסיסטים למשחק. בסיום עונת 2018/2019, בה זכה בתואר השחקן המצטיין של מחוז "Pac-12", עזב את ליגת המכללות לטובת התמודדות לבחירה בדראפט ה-NBA.
חברה ציבורית
חברה ציבורית בישראל
חברה ציבורית היא גם תאגיד מדווח מכוח חוק ניירות ערך, ולכן היא מפוקחת על ידי רשות ניירות ערך וכן חלות עליה חובות דיווח המבוצעות באמצעות מערכת המגנא (מערכת גילוי נאות) של רשות ניירות-ערך.
אב המנזר דניאל
אב המנזר דניאל או דניאל עולה הרגל או דניאל מקייב (ברוסית: Игумен Дании́л ,Дании́л Пало́мник או Даниил Киевский - איגוּמֶן דניאיל, דניאיל פאלומניק או דניאיל קייבסקי, באוקראינית: Даниїл Паломник או דנילוֹ איהוּמֶן Данило ігумен, המאה ה-12) היה כומר ואב מנזר אורתודוקסי, יליד רוס של קייב, עולה רגל וכותב ספר מסעות בשפה הרוסית הקדומה בימי הביניים. בספרו תיאר את ארץ ישראל של אותם הימים. אב המנזר דניאל היה הראשון שהעלה על כתב פרטים על מסע מרוסיה לארץ אחרת ועולה הרגל הרוסי הראשון שתיעד את מסעו.
מסעותיו
ידוע כי תקופת עלייתו לרגל התרחשה בערך בימי הקניאז הגדול מיכאיל סביאטופולק איסיאסלביץ'. היו מחלוקות בנוגע לעיתוי המסע. בימינו מסקנת רוב החוקרים היא שדניאל ביקר בירושלים בשנים 1104- 1107, בימי המלך הצלבני של ירושלים בלדווין הראשון. שהה בעיר כששה-עשר חדשים ובכלל בארץ ישראל למעלה משנתיים. במשך תקופה זו ביקר דניאל במתחמי הקודש המרכזיים ובמקומות רבים נוספים בארץ, מלווה במורי דרך מקומיים וכתב דו"ח מפורט על מסעו. סרק בין היתר את ים המלח, את החלק התחתון של הירדן אותו השווה לנהר סנוב מאזור הולדתו, את בית לחם, חברון בדרכו לגליל, התלווה לכוח צבאי צלבני של המלך בלדווין שיצא מירושלים ונסע דרך שכם ובית שאן. הרחיק עד לגשרים מעל הירדן ולאזור ים כנרת ולאזורים נוספים בגליל עד גבול לבנון. בארץ ישראל התלווה דניאל גם בבני ארצו שהגיעו לשם מנובגורוד, מקייב ומקשין או בנפרד או אולי יחד איתו. הם נכחו בטקסי ערב חג הפסחא בכנסיית הקבר.
יישום - החברה לפיתוח המחקר של האוניברסיטה העברית בירושלים
פעילות
לאורך שנות קיומה הקימה יישום כ- 170 חברות פורטפוליו, המבוססות על המצאות חוקרי האוניברסיטה העברית. ביניהן מובילאיי, בריפקם, אקסליבריס, קולפלנט וביוקנסל.
רפאל גוטמן
קורות חיים
זמן קצר לאחר פלישת גרמניה הנאצית לפולין וכיבוש ורשה בסתיו 1939, נמלט גוטמן עם משפחתו לעיר ביאליסטוק, שהייתה תחת כיבוש ברית המועצות. כעבור כשנתיים, כאשר פלשה גרמניה לברית המועצות וכונן גטו ביאליסטוק, התמנה למזכיר היודנראט בגטו. גוטמן התאבד בגטו ביאליסטוק, כנראה בחורף תש"ד (1943 או 1944), בגיל 60. בשואה נספו גם אשתו דינה ושניים מילדיהם. רק אחד מבניו, נתן, הצליח להימלט, והיגר לאוסטרליה.
משפחתו
קרוב-משפחתו משה חייקין כתב בעיתון העברי "הצפירה" במפנה המאות ואחר-כך היה מגיה ביומון היידי הפופולרי "היינט".
מישל ברנייה
קריירה פוליטית
בשנים 1999–2004 היה ברנייה הנציב למדיניות אזורית בנציבות האירופית. במסגרת תפקיד זה היה אחראי על מענקים וסובסידיות שהיוו כשליש מתקציב האיחוד האירופי.
משא ומתן לפרישת הממלכה המאוחדת מהאיחוד האירופי
הפייננשל טיימס דיווח שהמינוי התקבל בקרירות בבריטניה ואחרים כינו את המינוי "אקט של מלחמה". עיתונים בבריטניה ציינו במיוחד את המשא ומתן של ברנייה כנציב אל מול הסיטי של לונדון. עם זאת, התגובות לברנייה לא נותרו שליליות לאורך רוב המשא ומתן. " צוות המשא ומתן שהוביל ברנייה הצליח להגיע לשני הסכמים עם הממשלה הבריטית. הראשון היה ההסכם עם הממשלה של תרזה מיי שנדחה בפרלמנט הבריטי. השני הוא ההסכם עם הממשלה של בוריס ג'ונסון.
יהיה טוב (שיר של יסמין מועלם)
יהיה טוב הוא שיר של הזמרת הישראלית יסמין מועלם, מתוך אלבום האולפן השני של מועלם, "אין עולם", שיצא לאור ב-30 במאי 2023, באמצעות חברת התקליטים תקליטי יהלום. את השיר כתבה מועלם עצמה, יחד עם מאור שושן וטהר שפי רפלד. זו הרצועה השלישית באלבום.
אסטבן אוקון
פורמולה 1
לקראת עונת 2017 חתם על חוזה רב שנתי בקבוצה סהרה פורס אינדיה. במרוץ הפתיחה של העונה סיים במקום העשירי והשיג את נקודת האליפות הראשונה בקריירה. במהלך העונה צבר נקודות בכל המרוצים, למעט שניים. את העונה סיים במקום השמיני. במהלך עונת 2018 נקלעה הקבוצה לקשיים כלכליים ונכנסה למהלך של פשיטת רגל. איש העסקים הקנדי לורנס סטרול רכש את הקבוצה ושינה את שמה לרייסינג פוינט. לקראת עונת 2019 החליט סטרול להחליף את אוקון בבנו, לאנס. לאחר שנותר ללא קבוצה שימש במשך שנה כנהג מבחן בקבוצת מרצדס. באוגוסט 2019 הוחתם כמחליפו של ניקו הולקנברג בקבוצת רנו, החל מעונת 2020.
מספר דבורה
רקע
אפיון של חומר כמוצק או כ"זורם" תלוי בקשר בין מאמץ הגזירה המופעל על החומר למעוות שהחומר עובר.
עם הפעלת מאמץ גזירה, מוצק עובר "מעוות זוויתי -סופי". המאמץ גורם לשינוי המרחק היחסי בין חלקיקי החומר ובכך לשינוי צורה (דפורמציה). תכונה זו מתוארת כאלסטיות, ומקדם היחס (הפרופורציה) בין מאמץ הגזירה למעוות הזוויתי הוא מודול הגזירה. לעומת זאת, עם הפעלת מאמץ גזירה הזורם עובר "מעוות-מתמשך", שמאפיין את הזרימה. שינוי הצורה המתמשך, במקרה זה, הוא המהירות היחסית בין שכבות החומר- "גרדיינט המהירות", ומאמץ הגזירה, הוא למעשה החיכוך בין שכבות הזורם בתנועתם היחסית.
הגדרה
המספר דומה בשימושיו למספר וייסברג (Weissenberg) (Wi) המוגדר כיחס בין כוח חיכוך (מנוכחות צמיגות), הגורם למעוות מתמשך, לכוח האלסטי הגורם למעוות קבוע.
משה זאב סולה
ביוגרפיה
בשנים 1933–1939 שימש כרב בכמה קהילות בצ'כוסלובקיה: בסטרז'ניצה שבמוראביה (1933–1936) ופרידֶק  שבשלזיה הצ'כית (1936–1939). כיהן כיו"ר "המזרחי" באוסטרבה שבשלזיה הצ'כית. פרסם מאמרים בנושאי הגות יהודית בעיתונות היהודית בצ'כוסלובקיה.
עבד א-רחמאן אל-יוספי
עבד א-רחמאן אל-יוספי (בערבית: عبد الرحمن اليوسفي; 8 במרץ 1924 – 29 במאי 2020) היה פוליטיקאי, עורך דין ופעיל זכויות אדם מרוקאי שכיהן כראש ממשלת מרוקו בין השנים 1998 ל-2002.
ביוגרפיה
אל-יוספי נולד בעיר טנג'יר ב-8 במרץ 1924. מגיל צעיר הזדהה יוספי כסוציאליסט וכבר בשנת 1944 בעודו בן 20, הקדיש את עצמו לארגון מעמד הפועלים של קזבלנקה. בשנת 1949 החל יוספי להילחם למען זכויות המהגרים המרוקאים העובדים בצרפת. הוא למד משפטים, ועשה את התמחותו בעיר טנג'יר בין השנים 1952 ל-1960.
אל-ח'דר
אל-ח'דר (בערבית: الخضر, תעתיק מדויק: אלח'צ'ר) היא עיירה ערבית בנפת בית לחם, השוכנת כחמישה ק"מ מערבית לעיר בית לחם. לפי הלשכה הפלסטינית המרכזית לסטטיסטיקה, חיים בעיירה 9,774 תושבים, נכון ל-2007.
מיקום
גבולה המערבי של העיירה נושק לכביש עוקף בית לחם שנבנה בשנות ה-90 של המאה ה-20 ומחבר בין ירושלים לחברון, ולגדר ההפרדה שנבנתה במקום בשנת 2006. בצפון גובלת בבית לחם, ממזרח במחנה הפליטים דהיישה ובדרום בשכונות גבעת התמר ודגן של היישוב אפרת.
מעטפת המכס
העברת דמי מכס לרשות הפלסטינית
בהתאם לפרוטוקול פריז ישראל גובה את תשלומי המכס עבור סחורות המיובאות לרשות הפלסטינית, על פי עקרון "היעד הסופי" של הטובין ומעבירה אותם לרשות הפלסטינית. . העברת כספים זו אף עוגנה בחוק הישראלי:
Schauet doch und sehet, ob irgend ein Schmerz sei, רי"ב 46
מילים ומוזיקה
הקנטטה נועדה לביצוע על ידי סולני אלט, טנור ובס בליווי מקהלה בת ארבעה קולות, חצוצרה, שני חלילים, שני אבובי ציד, שני כינורות, ויולה ובאסו קונטינואו. לקנטטה 6 חלקים:
מפקדת קצין בטיחות ראשי ומבק"א יבשה
רקע
המחלקה הוקמה ב-1992 כחלק מהמלצות וועדת לפידות ולאחר אירועי תאונות אימונים קשות בצה"ל, בהם אסון צאלים א' ואסון צאלים ב', וכללה שני ענפים: ענף העוסק בבטיחות ובקרה של תחומי האימונים בצה"ל והכשרת מפקדי היחידות לבטיחות, וענף חקירות ללמידה והפקת לקחים מתחקירי תאונות בצה"ל.
באוגוסט 2004 הועבר למחלקה ענף בטיחות בדרכים ממחלקת הבטיחות המטכ"לית וב-2016 הוקם ענף בטיחות בעבודה ואש על בסיס מנהל הבטיחות של אט"ל ומדור בטיחות באש ממקל"ר. במהלך 2016 הוחלט על הפיכת מבק"א יבשה למפקדת בטיחות ראשית של צה"ל ואת ראש מבק"א יבשה כקצין הבטיחות הראשי של צה"ל (קבט"ר) אשר ישמש כסמכות מטכ"לית ויועץ לרמטכ"ל במינוי שנכנס לתוקפו באוגוסט 2017. ביולי 2018 הושק בטקס מערך הבטיחות החדש של צה"ל.
יוגיאקרטה
הקמת סולטנות יוגיאקרטה (1745–1800)
בשנת 1745 פרצה מלחמה בסולטנות מטאראם בין פאקובוונו השני, השליט האחרון של סורהקרטה, לבין אחיו הצעיר ויורש העצר לכס המלוכה, האמנגקובוונו הראשון שעוד כונה באותה תקופה הנסיך סוג'ונו מנגקובומי ולימים הפך לסולטנה הראשון של יוגיאקרטה כשייסד את בית המלוכה האמנגקובוונו, בית המלוכה ששולט ביוגיאקרטה עד היום. המלחמה נמשכה ארבע שנים והעילה למלחמה הייתה הסכמתו של פאקובוונו השני לשיתוף פעולה עם חברת הודו המזרחית ההולנדית, תוך שהוא מוסר לידי ההולנדים חלק משטח מטאראם. אחיו הצעיר הנסיך מנגקובומי, התנגד להסכם, מתוך דאגה שמא יהפוך העם לעבדים תחת השלטון ההולנדי. במהלך המלחמה הביס הנסיך מנגקובומי את כוחותיו של פאקובוונו והכריז על ריבונותה של סולטנות יוגיאקרטה, תוך שהוא כובש את החלקים הדרומיים של סולטנות מטאראם לשעבר.
רכבת
כחלק מתהליך הפיתוח של יוגיאקרטה מפותחת בימים אלה תוכנית בנייה לשלב השני של הרכבת המהירה שתגיע מבאנדונג ליוגיאקרטה וסולו, על פי התוכנית הבנייה צריכה להתחיל עד 2020, ולהסתיים עד שנת 2024.
אהרן איפלה
אהרן איפָּלֶה (Aharon Ipalé; 27 בדצמבר 1941 - 27 ביוני 2016) היה שחקן ישראלי ששיחק בהפקות קולנוע וטלוויזיה אמריקאיות רבות.
ביוגרפיה
נולד בשם אהרן יפלח במרוקו ועלה לישראל עם משפחתו בגיל 8. המשפחה הגיעה בתחילה למעברת מחנה ישראל. לאחר סיום שירותו בצה"ל יצא ללימודי משחק בלונדון. בתום לימודיו השתתף בסדרות טלוויזיה בריטיות ובסרט כנר על הגג (1971). בזכות הופעתו ב-1973 במיני-סדרה הבריטית "משה", לצד ברט לנקסטר, בתפקיד יהושע בן נון, זכה לקבל תפקידים בהוליווד.
משה גריאני
קריירת מועדונים
בגיל 23 עבר גריאני לברייטון אנד הוב אלביון מהליגה האנגלית הראשונה. הוא לא הצליח להשתלב במועדון וערך הופעת ליגה אחת בלבד, במשחק נגד סאות'המפטון.
אגם טגל
סקירה
השם טגל תועד לראשונה בשנת 1322 בנוסח Tygel ומשמש בעיקר לתיאור שטח גדול יותר ובו השכונה טגל, האזור הרחב יותר של השכונה, כפר טגל, (Tegelort), היישוב קונראדסהה (Konradshöhe) ונמל התעופה ברלין טגל.
בוראץ צ'אצ'אק
2017–הווה
החל מעונת 2017/18 שיחק המועדון, מלבד בליגה הסרבית, גם בליגה האזורית החדשה, הליגה האדריאטית השנייה. בעונתה הראשונה סיימה בוראץ ראשונה בעונה הסדירה, אך הודחה בפלייאוף. גם בשלוש העונות הבאות בליגה הסרבית סיימה הקבוצה במקום הראשון בתום העונה הסדירה. בעונת 2019/20, אשר נקטעה עקב השפעת מגפת הקורונה על הספורט, עלה המועדון, שסיים במקום הראשון בעונה הסדירה לפני שהופסקה, ל הראשונה.
יונדאי אלקאזר
יונדאי אלקאזר (באנגלית: Hyundai Alcazar) היא מכונית קומפקטית במרכב קרוסאובר, בעלת חמישה עד שבעה מקומות ישיבה, שמיוצרת על ידי יונדאי מוטור משנת 2021. היא נחשפה באפריל 2021 ויצאה לשיווק ביוני 2021. היא מבוססת על יונדאי כרתה, אך מיועדת לשוק ההודי בלבד.
הקודחים
סקירה כללית
לבסוף החבורה אכן מצאה נפט בניגוד לחשיבה השלילית של החבורה למעט אורן זריף באזור החווה שבה התגוררו.
פאראקו
פאראקו (בצרפתית: Parakou) היא העיר הגדולה ביותר בצפון בנין. זוהי עיר המחוז של מחוז בורגו, וגרים בה 163,753 תושבים. העיר נמצאת כ־310 ק"מ צפונית לעיר הבירה פורטו נובו, וכ־33 ק"מ מהגבול עם ניגריה.
זוהי עיר מסחר חשובה בבנין ובאזור כולו. היא מפורסמת בתעשיית הכותנה והטקסטיל שלה וגם בייצור שמן בוטנים. העיר גדלה בעקבות הגידול בייצור ומייצאת את הסחורה דרך הסהרה לאגן הים התיכון ולאירופה. כמו כן נשלחות ממנה סחורות לרחבי אפריקה. בעקבות המסחר הרב שעובר דרך העיר, היא ידועה גם בסחר העבדים המתרחש בה.
פולונה
אוכלוסייה
שינוי אוכלוסייה של פולונה לאורך השנים:
טום קלברלי
קריירה
ב-1 ביולי 2015 חתם קלברלי לחמש שנים באברטון. ב-8 באוגוסט ערך את הופעתו הבכורה בקבוצה בתיקו 2-2 נגד ווטפורד. ב-26 בדצמבר 2015 הבקיע את שערו הראשון בקבוצה כשער ניצחון בדקה ה-93 בניצחון 0–1 על ניוקאסל. ב-12 בינואר 2017 הושאל לווטפורד עד לסוף העונה. ב-31 במרץ חתם בקבוצה באופן קבוע.
ב1 ביולי 2023 הודיע על פרישה מכדורגל עקב פציעה.
פרידריך ליצו
ביוגרפיה
מ-1910 עד 1913 שירת במספר תפקידי מטה והשתתף בשני קורסים באקדמיה הימית. עם פרוץ מלחמת העולם הראשונה שימש כקצין הניווט ב-SMS ויקטוריה לואיזה. באוקטובר 1914 הוא מונה לקצין מטה האדמירליות הראשון במפקדת הצוללות, תפקיד שמילא עד מאי 1918, אז קיבל לידיו את הפיקוד על שייטת הצוללות הראשונה בפולה. ממרץ 1917 עד מאי 1918 הוא פיקד גם על הסיירת הקלה SMS המבורג.
לאחר פרישתו המשיך לעבוד במחלקת הדפוס של פיקוד חיל הים כשהוא עדיין לימד בקורס הכשרת צוות האדמירליות עד 1931. בשנת 1936 הוא הצטרף לפקולטה של האקדמיה הימית הטורקית באיסטנבול שם לימד במשך שלוש שנים.
סינאספיסמוס
המפלגה נוצרה מאיחודן של שתי מפלגות שמאל בשנות השמונים. עם התפרקות ברית המועצות, התפרקה המפלגה. המפלגה נוצרה מחדש בשנת 1991 אך לא עברה את אחוז החסימה (3%), ולא נכנסה לפרלמנט בבחירות 1993. אולם בבחירות בשנת 1996 קיבלה המפלגה 5.16% מכלל קולות הבוחרים.
Coconut Tree (שיר של מוהומבי)
רקע וכתיבה
כמה שנים לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-45 מיליון השמעות.
ניסוי הסטת אסטרואיד כפול
הניסוי משותף לנאס"א ולמעבדה לפיזיקה יישומית של אוניברסיטת ג'ונס הופקינס, מנוהל על ידי משרד תיאום ההגנה הפלנטרית של נאס"א, ומקבל תמיכה טכנית ממעבדות וממשרדים של נאס"א.
המנוע היוני NEXT
DART משתמשת במנוע NASA Evolutionary Xenon Thruster או NEXT של נאס"א, סוג של הנעה חשמלית סולארית  שמשתמשת בחשמל שנוצר מהמערכים הסולריים של החללית כדי להאיץ את הגז קסנון הנושא מטען חשמלי (יוני) למהירות של עד 40 ק"מ לשנייה. NEXT יכול לצרוך 6.9 קילוואט כדי לייצר דחף של 237 ניוטון, עם מתקף סגולי של 4,170 שניות. מערכים סולאריים בגודל 22 מ"ר ייצרו את 3.5 הקילוואט הדרושים להנעת מנוע הקסנון.
אנדרטת אניית המעפילים אקסודוס
אנדרטת אוניית המעפילים אקסודוס היא אנדרטה שהוקמה להנצחת מסעה של אוניית המעפילים אקסודוס שהפליגה לחופי ארץ ישראל מצרפת ביולי 1947 ומעפיליה גורשו בחזרה לאירופה. האנדרטה הוקמה בתוך טרמינל הנוסעים של נמל חיפה ונחנכה ב-18 ביולי 2017, במלאת 70 שנה למסעה של האנייה.
רקע
אקסודוס או יציאת אירופה תש"ז הוא שמה של אוניית מעפילים שיצאה מחופי דרום צרפת ב-11 ביולי 1947, כשעל סיפונה 4,515 נוסעים ניצולי שואה, במטרה להגיע לארץ ישראל. בין הנוסעים היו 1,282 נשים, 1,561 גברים, 1,017 נערים ו-655 ילדים. הנוסעים לא הורשו להיכנס לתחומי הארץ, והוחזרו בכוח למחנות העקורים בגרמניה, לאחר מאבק מר.
עמית איצקר
עמית איצקר (נולד ב-19 בנובמבר 1979) הוא במאי, קומיקאי, תסריטאי ושחקן ישראלי. נודע בעיקר בזכות דמותו של "זיו" בסדרת הרשת "משיח" והעיבוד הטלוויזיוני שלה.
ביוגרפיה
סרט הגמר שלו בשנת 2007, "The Safety in Rubber" יצר הדים בשל נושאו הפרובוקטיבי (קיום יחסי מין עם בובת מין). את הסרט כתב, ביים, צילם, ערך ושיחק בעצמו ולבדו. שיר הסיום של הסרט היה "מחר כבר עבר" של צ'רלי מגירה. הסרט השתתף בפסטיבלים ברחבי העולם, בהם פסטיבל מינכן לסרטי סטודנטים ופסטיבל הפורנו של ברלין. בשנים שלאחר סיום לימודיו ביים מספר סרטים קצרים, שיתף פעולה עם אמנים, במאים, קומיקאים ומוזיקאים שונים, ואף הופיע בסרטים כמו "הנותנת" של הגר בן-אשר, "אני אשתה את דמעותיי" של תום שובל, "גיבורים" של יאיר אגמון, "הורדוס איילנד" של נלי גיא, "האישה שרצתה להרוג מישהו" של רוני קידר ועוד.
משיח
בסוף שנת 2016 איצקר החל להצטלם עבור פיתוח טלוויזיוני של "משיח" עבור ערוץ קשת וסלקום טיוי. הסדרה עלתה לשידור ביוני 2018. עונה שנייה עלתה לשידור בפברואר 2020.
לאחר משיח
בשנת 2022 יצא סרט תיעודי מוזיקלי שביים בשם "עצבני ומהיר: הסיפור של פאסט מיוזיק והפטיפון"  שעוקב אחר הלייבל פאסט מיוזיק    ומועדון "הפטיפון"          הצמוד לו שהקימו אמיר שור וג'נגו בסוף שנות ה-90. באותה שנה גם כיכב לצד יובל מנדלסון בקליפ לשיר "תמצא כיוון" של רענן פוגל.
תאוריה של צדק
תאוריה
רולס פותח את התאוריה שלו בטענה הבאה: בתחומים חברתיים העיקרון היסודי ביותר הוא צדק. בלב תורת הצדק של רולס עומדים שני עקרונות: הראשון – שוויון בחלוקה של חירויות יסוד. לכל אזרח יש זכות שווה למערכת המקיפה ביותר של זכויות יסוד, שמתיישבת עם הענקה של אותן זכויות לכל האחרים. השני – אי שוויון בחלוקת משאבים, מוצדק בשני תנאים: א. אם אי השוויון הוא תוצאה של הישגים שונים בתנאים של תחרות הוגנת בהזדמנויות שוות. ב. אם אי השוויון פועל לטובת החלשים ביותר. תנאי זה זוכה לשם "עקרון ההפרשיות". ניתן לפשט את שני העקרונות הללו לטענה שאי שוויון מוצדק רק אם הוא עובד למען כולם.
רולס מבסס עקרונות אלו בעזרת תרגיל מחשבתי העונה לשם "המצב ההתחלתי" (חלופה ל"מצב הטבעי" של הוגי האמנה החברתית). "המצב ההתחלתי" הוא מצב היפותטי בו מתאספת קבוצה של אנשים, שאינם שייכים לאף קבוצה קיימת, השרויים במצב של שוויון מוחלט, נטולי הבדלים, ותכונותיהן היחידות הן אלו המשותפות למין האנושי כולו. ברצונה של קבוצה זו להקים ישות חדשה, בין אם היא חברה או מדינה. לצורך הקמת ישות זו על חברי הקבוצה להחליט מהם עקרונות הצדק והמוסר אשר יהוו את הבסיס להתנהלות חייהם המשותפים ולהתנהלותם של המוסדות הציבוריים שיפעלו בישות. לטענתו של רולס עקרונות הצדק ההוגנים עבור החברה, הם אותם העקרונות אשר עליהם יסכימו חברי הקבוצה בעזרתו של תרגיל מחשבתי אותו הוא מכנה "מסך הבערות". על פי רולס "מסך הבערות" הוא מצב בו כל חבר קבוצה ב"מצב ההתחלתי" מכיר את חוקי הטבע והמדע אך נמנעת ממנו הידיעה אודות מי הוא; מה מעמדו בחברה ובאיזו תקופת חיים הוא נמצא; כלומר – "מסך הבערות" מסנן כל פרט מזהה ודעה קדומה שיש לאדם לרבות מידע כלכלי או חברתי שבעזרתו הוא יוכל לקבל החלטות על חלוקת המשאבים. לדעת רולס, למשל, חברי הקבוצה יכולים להכיר מונחים כלכליים כמו קפיטליזם או סוציאליזם, אך תחת "מסך הבערות" הם אינם יודעים באיזו גישה הם תומכים.
נורה נילסון גריי
ביוגרפיה
נורה גריי נולדה בקריסברוק בשנת 1882 לנורה נילסון, שהייתה ממשפחת כרזי מכירות פומביות של פלקירק, וג'ורג' גריי, בעל ספינה בגלאזגו. תחילה לימדו אותה באופן פרטי על ידי שתי מורות מקומיות לאמנות, מיס פארק ורוס, בסטודיו בקריינדורן. גריי ומשפחתה עברו לגלאזגו ב-1901 כדי שתוכל ללמוד בבית הספר לאמנות של גלאזגו עד 1906. היא התאמנה אצל ז'אן דלוויל ופרנסיס הנרי ניוברי. בשנת 1905, בעודה סטודנטית, גריי הציגה את דיוקן אחותה גרטי באקדמיה המלכותית בלונדון. היא לימדה רישום אופנה בבית הספר משנת 1906.
לאחר מלחמת העולם הראשונה
לאחר מלחמת העולם הראשונה גריי חזרה לעבודתה כדיוקנאית, לרוב ציירה נשים צעירות וילדים. בשנת 1923 זכתה גריי במדליית הכסף בסלון פריז על ציורה "הנער הצעיר". גריי נבחרה להיות האישה הראשונה שהצטרפה לוועדת התצוגה של המכון המלכותי לאמנויות גלאזגו.
הלא TV
המכרז השני
בשנת 2004, החליטה המועצה לשידורי כבלים ולשידורי לוויין להוציא לפועל מכרז נוסף ולנסות להקים את הערוץ. את ספר המכרז רכשו מספר קבוצות ולבסוף בחרו כולם לא לגשת ולהתמודד על הזכייה במכרז, למעט מתמודדת אחת "ענני תקשורת". ביוני 2004 קיבלה "ענני תקשורת" את הרישיון להקים את הערוץ. ביוני 2005 הודיעה חברת "ענני תקשורת" למועצה לשידורי כבלים כי לא תממש את הרישיון שקיבלה משום שלא גייסה שותפים ערבים, ולאור חוסר הכדאיות הכלכלית. במקביל החליטה המועצה לבטל את הזכייה לאחר שהחברה לא עמדה בלוחות זמנים.
המכרז השלישי
עם פקיעתו של המועד להגשת הצעות למכרז, התקבלה רק הצעה אחת של קבוצת "הלא TV" אשר נוסדה כתוצאה משיתוף פעולה של מספר גורמים ובניהם: זכיינית ערוץ 2 רשת, חברת "ענני תקשורת", בעלי האתר הערבי-ישראלי פאנט ואנשי עסקים נוספים. לאחר קבלת הצעתה של הקבוצה, נקבע במועצת הכבלים והלוויין כי לאחר מספר חודשים, עם סיום בחינת ההצעה, תיפול ההחלטה לגביה.
עלייה לאוויר
הערוץ עלה בסופו של דבר לאוויר ב-12 במרץ 2012 לאחר מספר ימים של שידורי ניסיון, כאשר הוא קיבל לידיו את אפיק 131 בשידורי "HOT" ואפיק 169 בשידורי "yes". זמן קצר אחר כך החלו החברות לשדר את הערוץ באפיק 30 (ב-yes משודר במקביל גם באפיק 141). בשנתיים הראשונות לפעילותו הערוץ היה שרוי בקשיים כלכליים ובמאבק בין בעלי המניות הרבים שלו. בנוסף, הערוץ זכה לאחוזי צפייה נמוכים.
פרנץ סצ'י (משורר)
ביוגרפיה
תחומי המחקר של סצ'י היו קשרי הספרות האיטלקית-הונגרית, מתרגמים איטלקיים של המשורר ההונגרי שנדור פטפי ויצירותיהם של כמה משוררים איטלקים. במחצית השנייה של שנות העשרים עבד על כרך של 320 עמודים בשם "האנתולוגיה של משוררים איטלקים מודרניים" שלתוכו תרגם להונגרית שירים מאת גבריאלה ד'אנונציו, פיליפו תומאזו מארינטי, ג'ובאני פאפיני, מריו קאררה ואחרים. כרך השירים שלו שכלל שירי 60 משוררים הושלם בשנת 1931. באפריל, בישיבת החברה מתיאש קורווין, הוא קרא ארבעה תרגומים ספרותיים בהצלחה רבה, ויושב הראש, אנטל ראדו, בירך את פרנץ סצ'י על עבודת התרגום הספרותית שלו. הסופר פרנץ הרצג עסק גם הוא באנתולוגיה זו של סצ'י, אך המו"לים לא רצו לקחת את הסיכון לפרסם אותה ואמרו "מי קורא שירה היום?"
דויראן
היסטוריה
ישובים מאורגנים הוקמו באזור עוד בתקופה ההלניסטית. היישוב בשמו המודרני מאוזכר לראשונה במחצית השנייה של המאה ה-14, עת נכבש המקום על ידי האימפריה העות'מאנית. בעיר העילית שכנו מוסדות השלטון העות'מאניים, המסגד וכן חמאם ובאזאר ובעיר התחתית התגוררו תושבים נוצרים על פי רוב בולגרים. מיקומה לחוף אגם דויראן הפך אותה לעיר קיט ונופש לבכירי ממשל עות'מאניים וכן למרכז מסחרי אזורי. ב-1912 נמנו בעיר 7,000 תושבים. שקיעתה של דויראן החלה במהלך מלחמת הבלקן הראשונה ונמשכה במהלך מלחמת הבלקן השנייה. בעיר נגרמו נזקים כבדים לרכוש והחלה הגירה ממנה. במהלך מלחמת העולם הראשונה ניצבה דויראן על קו החזית המקדונית, חרבה כליל במהלך הקרבות ותושביה נטשו אותה. לאחר המלחמה שבו לאזור מקצת מהתושבים והקימו שני כפרים הנושאים את השם "דויראן הישנה" (במקדונית: Стар Дојран) ו"דויראן החדשה" (במקדונית: Нов Дојран). מעבר לגבול עם יוון שוכנת העיירה דויראני.
עוצר נשימה
צילומים
צילומי העונה הראשונה החלו באפריל 2021, והסתיימו ביוני 2021.
ח'אלד ח'לאילה
קריירה
בעונת 2006/2007 ביסס ח'לאילה את מעמדו כשחקן הרכב פותח בקבוצה, והיה שותף לחזרתה לליגת העל. בינואר עזב מאיר כהן את המועדון, וח'לאילה החליף אותו בתפקיד קפטן הקבוצה.
עוצר נשימה
שיווק
ב־24 באפריל 2023, הוכרז כי העונה השנייה תעלה לשירות של "נטפליקס" ב-3 באוגוסט 2023.
מנדיקנטים
מנדיקנטים, כעיקרון, אינם בעלי קניין או רכוש משל עצמם, הם נוטלים על עצמם את נדר העוני, על מנת שכל זמנם ומרצם יושקעו בתרגול או הטפה דתית או דרך חיים המשרתת עניים.
המלך מתיא הראשון
פרשנות
עינב בן-דורי מדגישה כי הספר נוגע באחת הבעיות המעסיקות את הילדים, איך זה להיות ילד בעולם של מבוגרים. בנוסף, הוא מייחס למבוגרים את העדר רוח הילדות וההכשלה של רפורמה וכוונה טובה. הספר כתוב בלשון פשוטה, המזכירה את צורת הדיבור של הילדים. הוא מעניק לגיטימציה לבעיות הרגשיות הקיימות אצל כל ילד, ומתייחס לערכי צדק ושוויון בהתייחסות כלפי אנשים בעלי תרבות וצבע אחרים.
עיבודים
בשנת 2019 הועלה עיבוד בימתי חדש של היוצר צבי סהר, ב"אנסמבל עיתים", בשיתוף "התיאטרון הקאמרי".
אחמד עבדאללה
אחמד עבדאללה עבד-א-רחמאן (בצרפתית: Ahmed Abdallah Abdéremane'; בערבית: أحمد عبد الله عبد الرحمن, 12 ביוני 1919 - 26 בנובמבר 1989) היה איש עסקים ופוליטיקאי קומורי ממוצא ערבי, שכיהן בשנים 1959–1973 כחבר בסנאט של צרפת, ואחר כך בין 25 באוקטובר 1978 ועד מותו כנשיא המדינה הקומורית. כונה "אבי העצמאות ואחדות הקומורים".
שום דבר עלינו בלעדינו
מאז שנות ה-90 הפך הביטוי לשכיח גם במאבקים של קבוצות אינטרס נוספות מלבד אנשים עם מוגבלות ולתנועות חברתיות נוספות.
טיג'אן תיאם
בממשל חוף השנהב
בדצמבר 1993, לאחר מות הנשיא הופואה באוני, נבחר במקומו אנרי קונאן בדיה. באפריל 1994, בגיל 31, לבקשת הנשיא החדש של מולדתו, עזב תיאם את צרפת ושב לאביג'אן כדי להיות מנכ"ל הלשכה הלאומית למחקרים טכניים ולפיתוח BNETD, מוסד הכפוף ישירות לנשיא ולראש הממשלה, המעסיק 4,000 עובדים, שמטרתו פיתוח התשתיות וייעוץ בתחום הכלכלה. בתוקף תפקיד זה במעמד שר בממשלה, ניהל תיאם משא ומתן עם קרן המטבע הבינלאומית ועם הבנק העולמי. באותו זמן כיהן תיאם כחבר מפתח בוועד להפרטה, שבו הופקד על הפרטת מספר רב של מפעלים ממשלתיים.
באוגוסט 1998 אחרי מינויו כיושב ראש ה-BNRTD, התמנה תיאם כשר התכנון והפיתוח בממשלת חוף השנהב. בתקופת חברותו בממשלה עודד תיאם את השתתפות המגזר הפרטי בפיתוח התשתיות. הוא הפעיל מספר מיזמי פיילוט, במיוחד הקמת תחנת החשמל באזיטו, שהוגדרה על ידי העיתון "פייננשל טיימס" כהצלחה המבוססת על החלטת השקעה מן הנועזות בעולם, שיקום שדה התעופה אביג'אן ובניית הגשר האגרה ריביירה-מרקורי, שמימונו הסתיים ימים ספורים לפני ההפיכה הצבאית בשנת 1999. בשנת 2011 אחת ההחלטות הראשונות של הנשיא האזרחי החדש של חוף השנהב, אלסאן וואטארה הייתה להתחיל את בניית גשר זה, תוך כיבוד המפרט שהוכן בזמנו על ידי תיאם ותוך פנייה לאותם היזמים.
ב-24 בדצמבר 1999, בזמן ששהה בחו"ל, ממשלת חוף השנהב והנשיא קונאן בדיה הודחו בהפיכה צבאית. בשובו הביתה, נעצר תיאם והושם במעצר בית למשך שבועות אחדים. הגנרל רובר גאי שתפס את השלטון הציע לו את ראשות הממשלה, אך הוא סירב, עזב את הזירה הפוליטית ויצא את המדינה בתחילת שנת 2000.
הקריירה הניהולית בזירה העסקית הבינלאומית
מאז שנת 2000 הקדיש תיאם שוב את עצמו למגזר הפרטי. אחרי 5 חודשי אבטלה, בשנים 2000 - 2002, הצטרף בשנית לחברת מקקינזי בלונדון ובפריז. הוא הצטער כי בתום לימודיו לא הצליח להתקבל לעבודה הולמת בצרפת (למשל, מועמדותו בתום לימודיו בחברה הצרפתית "אר ליקיד" נדחתה) ונאלץ לפנות למוסדות בריטיים ואמריקאים. בסופו של דבר, התיישב לצורך העבודה בלונדון. היה מנהל בכיר בחברת הביטוח "אביבה" ואחר כך עבר לחברת הביטוח "פרודנשל" (Prudential). כשבשנת 2009 התמנה למנכ"ל Prudential, היה תיאם האדם השחור הראשון שניהל חברה רשומה במדד FTSE 100.
הקהילה היהודית בניז'ני נובגורוד
הקהילה היהודית בניז'ני נובגורוד היא אחת הגדולות ברוסיה. בית הכנסת של הקהילה נמצא ברחוב גרוזינסקאיה 5 א בעיר. הקהילה כוללת את בית הספר היהודי המקיף, אור אבנר; הגן גן מנחם; ישיבת תומכי תמימים של חסידות חב"ד ומחנה הקיץ לבנים ולבנות, גן ישראל.
היסטוריה
יהודים חיו בניז'ני נובגורוד מאז המאה ה-19, לאחר שחוקי האימפריה הרוסית אסרו על היהודים להתגורר במרכז רוסיה ואפשרו להם להתיישב רק בתחום המושב. רק סוחרים מהגילדה העליונה וחיילים בדימוס של הצבא הקיסרי יכלו לחיות שם. עם זאת, הסחר הגבוה והפיתוח התעשייתי של ניז'ני נובגורוד משך אנשים ויהודים החלו להגיע לניז'ני נובגורוד מאזורי המערב של האימפריה. רוב המהגרים היו סוחרים. הם הגיעו לניז'ני נובגורוד לירידי סחר שונים באזור היריד המקומי המפורסם. אך עד 1840 לא הייתה בעיר קהילה יהודית קבועה, שהתקבלה בעקבות צו של הצאר שהחל לגייס יהודים לשירות צבאי.
בית הכנסת ניז'ני נובגורוד
בשנת 1938 כל בתי הכנסת והמועדונים היהודיים פורקו. בית הכנסת הוקם מחדש בשנת 1991 לאחר נפילת המשטר הסובייטי.
כיום
בשנת 1989 מונה אדוארד מ' צ'פרק לראש הקהילה היהודית של ניז'ני נובגורוד. בשנת 1999 הגיע שמעון ברגמן לניז'ני נובגורוד כדי לשמש כרבה הראשי של העיר. תחת הנהגתו עודכן המניין היומי בבית הכנסת, ומוסדות יהודיים שונים נפתחו בעיר: בית הספר אור אבנר-חב"ד; הגן, גן מנחם; מועדון נוער; וקייטנה עם ישיבת פנימייה, שיעורי תורה ופעילויות שונות לחגים. שנתיים אחר כך נבנה מקווה לנשים.
ג'ו ברנד
ג'וזפין גרייס "ג'ו" ברנד (באנגלית: Josephine Grace "Jo" Brand; נולדה ב-23 ביולי 1957) היא קומיקאית, סופרת ושחקנית אנגלייה. היא הופיעה בקומדיה "Saturday Live", בשעשועון "The Brain Drain" של ערוץ 4, בתוכנית הסטנד-אפ "Jo Brand Through the Cakehole", בסיטקום "קדימה מתחילים!" ובמגוון תוכניות טלוויזיה בהן "Qi", התוכנית "Have I Got News for You" ו-. ברנד מנחה את תוכנית הטלוויזיה "The Great British Bake Off: An Extra Slice".
קריירה
באפריל 2009 השתתפה ברנד כשופטת יחד עם ג'ון אמיצ'י וג'רמי סטוקוול בסדרה "The Speaker" של ערוץ BBC Two.
סמסונג אלקטרוניקה
סמארטפונים וטאבלטים
עם זאת, בספטמבר 2011 חטפה החברה מכה כאשר נאסר עליה להפיץ את הטאבלטים הפופולריים שלה: ה-Galaxy Tab 7.7 וה-Galaxy Tab 10.1 בגרמניה. ברבעון הראשון של 2012 מכרה החברה קרוב ל-100 מיליון מכשירים, מתוכם 44.5 מיליון טלפונים חכמים (סמארטפונים), והפכה לחברה המובילה בעולם בכמות הטלפונים הסלולרים שמכרה, כאשר מאחוריה אפל (במקום השני) ונוקיה (במקום השלישי).
הגלקסי נוט 9 מגיע בשני דגמים בעלי נפח זיכרון של 128 ג'יגה-בייט ו-512 ג'יגה-בייט. הזיכרון ניתן להרחבה על ידי הוספת כרטיס SD של עד 512 ג'יגה-בייט נוספים, כלומר עד 1 טרה-בייט. בנוסף, הכריזה החברה על שיתוף פעולה עם חברת Epic Games המפתחת של המשחק Fortnite.
באוגוסט 2019 השיקה סמסונג בניו יורק את הגלקסי נוט 10 ונוט 10 פלוס.
הבטחת זמינות וניהול בר-קיימא של מים ותברואה לכול
תקציבים
דו"ח האו"ם, ניתוח גלובלי והערכת מי התברואה והשתייה של מים, מציין כי מדינות הגדילו את תקציבי המים, התברואה וההיגיינה בקצב שני ממוצע של כ-4.9% בשלוש השנים האחרונות. וכ- 80% מדינות דיווחו כי הגידול עדיין אינו מספיק כדי לעמוד ביעדים מוגדרים ארצית עבור שירותים אלה. לכן, על מנת לעמוד ביעדי SDG השאפתניים, שמטרתם היא גישה אוניברסלית, שירותי מים ותברואה מנוהלים בבטחה עד שנת 2030. מדינות צריכות להשתמש במשאבים כספיים ביעילות רבה יותר ויתרה מכך, להגדיל את המאמצים לזהות מקורות מימון חדשים.
ארגון הפועל למען השגת המטרה
פרויקט THE WATER PROJECT בא לפתור את הבעיה של מציאת מים נקיים באזורים באפריקה שמדרום לסהרה. הפרויקט עובד בעזרת השקעה בצוותי חוץ אשר מלמדים צוותים מקומיים שיטות עבודה. הצוותים מעבירים את הידע לאוכלוסיות החלשות ומספקים להן כלים על מנת להתמודד עם הבעיה. הפרויקט מצליח לספק מים נקיים ועוזר בפיתוח תשתיות המים בכפרים. פרויקט זה ממשיך במעקב אחר הפרויקטים שלו וזאת מתוך אמונה כי יש לפקח ולהעריך פרויקטים בעבר כדי להבטיח שהם עדיין עובדים. https://thewaterproject.org/community/
מערת האשכולות
מיקום
המערה ממוקמת בלב גינה עירונית, המכונה "גן משולם" או "גן האשכולות", שבין השכונות רמת אשכול וסנהדריה המורחבת, ובסמוך לואדי פארק נחל צופים. סביב האתר נערך פיתוח נוף והמערה משולבת בצורה נאה בגן. לא קיימת כל מערכת שילוט והדרכה, לא סמוך לאתר ולא בכניסה לגן מרחוב ים סוף.
ועדת הבחירות הפדרלית
חובות
ועדת הבחירות הפדרלית עוסקת בכל מגוון הנושאים הקשורים לחוקי הבחירות ומפקחת על יישומם, והיא פועלת בעיקר בשלושה תחומים עיקריים:
דניאל גואדי
ביוגרפיה
בשנת 2011 סיים במקום השלישי באליפות ישראל בריצת 10000 מטר. ב-2012 החל ללמוד חינוך גופני במכללת וינגייט, ושקל לפרוש מהתחרויות, אך זוהר זימרו שכנע אותו להמשיך, והחל לאמנו. לקראת אולימפיאדת ריו דה ז'ניירו (2016) החליט לנסות להתחרות גם במרתון. באפריל אותה שנה השתתף בריצת המרתון הראשונה שלו, במרתון רוטרדם, וקבע תוצאה של 2:18:51 שעות, המהירה ב-9 שניות מהזמן המהווה את הקריטריון האולימפי למשחקים. משכך, נכלל גואדי להיכלל במשלחת הישראלית לריו. במרתון סביליה 2020 קבע תוצאה של 2:12:06 שעות ובכך קבע את שיאו האישי.
אליפות אירופה בשחייה 2012
שחייה
גל נבו סיים במקום רביעי במשחה ל-200 ול-400 מטר מעורב אישי, אמרי גניאל שסיים במקום שישי במשחה ל-100 מטר חזה, קבע בשלב המוקדמות את התוצאה המהירה ביותר בשיא ישראלי חדש ובמשחה שליחים 4X100 מטר מעורב סיימה הנבחרת במקום שביעי.
SmartThings
2013
חברת סמארטינגס החלה למכור מוצרים לשוק האזרחי באוגוסט 2013 דרך האתר שלה ובספטמבר 2013 גם דרך החנות של אמזון. מריה תומאס, מנהלת מכירות אינטרנט שלפני כן הייתה מנכ"ל ב-Etsy, הצטרפה למייסדי סמארטינגס בתחילת 2013 כאחראית שירות לקוחות.
שהר-י סוח'תה
הסיבות לעלייתה ולנפילתה של העיר עדיין לא ידועות. חפצי אמנות שנמצאו במקום מצביעים על חוסר התאמה לתרבויות שכנות בנות הזמן. ייתכן כי שהר-י סוח'תה תוכל להוות עדות לקיומה של ציוויליזציה שהתקיימה ממזרח לפרס והייתה נפרדת מזו של מסופוטמיה.
I'm in Love with My Car
היסטוריה
טיילור ניגן בגיטרות בדמו המקורי, אך מאוחר יותר הן הוקלטו מחדש על ידי בריאן מיי בגיטרת ה-Red Special שלו בעוד שטיילור ניגן הן בגיטרות והן בתופים. השירה הראשית בשיר בוצעה על ידי טיילור בגרסת האולפן והכל גם שוחרר בהופעות החיות. צלילי התנעת המנוע בסיומו של השיר היו הקלטה של המכונית של טיילור אז, אלפא רומיאו. המילים נוצרו בהשראת אחד מהנהגים של הלהקה ג'ונתן האריס, שה-Triumph TR4 הייתה אהבת חייו. השיר הוקדש לג'ונתן, כשבהערות באלבום נכתב "מוקדש לג'ונתן האריס, ילד רכיבה עד הסוף". כשהגיעה העת להוציא את הסינגל הראשון באלבום, טיילור כל כך אהב את השיר שלו עד שהוא נעל את עצמו בארון מטבח עד שהוסכם שזה יהיה הb-side לסינגל הראשון מהאלבום "Bohemian Rhapsody". החלטה זו תהפוך מאוחר יותר לגורם לחיכוכים פנימיים רבים בלהקה, בכך שאמנם זה היה רק הבי-סייד, אך היא הניבה כמות שווה של תמלוגים לפרסום עבור טיילור כפי שהסינגל הראשי עשה זאת עבור פרדי מרקיורי פשוט משום שזה היה הבי-סייד ל-"Bohemian Rhapsody". השיר בוצע לעיתים קרובות בהופעות החיות של הלהקה בתקופה שבין 1977–1981. טיילור שר את השיר מהתופים שלו, בעוד שמרקיורי ניגן בפסנתר וסיפק קולות רקע. במהלך התור ל-News of the World מרקיורי היה שר את הפזמון ביחד עם טיילור. הכותרת לשיר שימשה כבדיחה ממושכת בסרט הביוגרפי של הלהקה "רפסודיה בוהמית", שהחל בוויכוח בין טיילור (בן הארדי) לבין בריאן מיי (גווילם לי) על התוכן הלירי של השיר. מאוחר יותר בסרט, המנהל הבדיוני של EMI ריי פוסטר (מייק מאיירס) מציע להוציא אותו או את "You're My Best Friend" כסינגל הראשון במקום "Bohemian Rhapsody". זמן קצר לאחר מכן, בתוכנית הרדיו של קני אוורט, מרקיורי מסר לו את הסינגל, ולאחר מכן הוא הקריא את "I'm In Love With My Car" ולא את "Bohemian Rhapsody", שלאחר מכן בוהמיין שודר בשידור הרדיו הנכון.
ביקורת
כותב השירים טום ריינולדס תיאר את השיר: "ברצינות, זה אחד משירי האהבה הגדולים והנלהבים ביותר ששמעתי במהלך שלושים פלוס השנים האחרונות". ב-AllMusic תיארו את השיר כ"רוקיסטי סולידי וקשוח מצידו של טיילור." הם הבחינו, "המוזיקה עומדת בטון המאצ'ואי של המילים על ידי התאמת הבתים בשיר באופן משווייץ בסגנון של רוק כבד", והתייחסו לשיר כ"שיא של האלבום".
זכויות להט"ב בסנט לוסיה
סעיף 132.
(3) (2) -
שנות ה-60 של המאה ה-14
שנות ה-60 של המאה ה-14 היו העשור השביעי של המאה ה-14, החלו ב-1 בינואר 1360 והסתיימו ב-31 בדצמבר 1369.
דוד אשכנזי (רב)
ביוגרפיה
נולד בשנת 1898 בעיר אוראן שבאלג'יריה. הוא למד אצל המקובל חיים אבן טובול, ואף נשא את בתו, רחל, לאישה.
הרב אשכנזי נפטר בח' בחשוון ה'תשמ"ג (1983) בירושלים (יש אומרים בפריז), בגיל 85.
דארת' פלייגוס
ראשית חייו
כאשר פלייגיוס התחזק והבחין בנער הכשרוני שיב פלפטין, חשק בו כתלמידו והחליט להיפטר ממורהו. כאשר מורו נהרג, הוא הצליח לקחת מפלייגיוס את היכולת לחזות את העתיד, מה שמנע מפלייגיוס לצפות את בגידת תלמידו.
אתלדה בלייבטריי
ביוגרפיה
בלייבטריי נולדה בווטרפורד ניו יורק. בהתחלה השחייה הייתה עבורה אמצעי טיפולי, במחלת הפוליו שבה לקתה בשנת 1917. היא החלה להשתתף בתחרויות שחייה בשנת 1918. בשנת 1919 היא עמדה להיכנס לכלא לאחר שהסירה את הגרביים שלה על מנת לשחות במנהטן ביץ', דבר שנחשב באותו הזמן כ"שחייה בעירום". בסופו של דבר בזכות התערבות ציבורית היא לא נאסרה. בין השנים 1922-1920 היא הייתה בלתי מנוצחת וזכתה באליפות ארצות הברית בשחייה בכל המשחים בסגנון חופשי מ-50 יארד ועד 1 מייל.
אלופה אולימפית
בשנת 1928 ישבה בלייבטריי במעצר לילה, לאחר ששחתה באגם סנטרל פארק שבניו יורק. לאחר התערבותו של ראש העירייה, ג'ימי ווקר היא שוחררה והוחל בבניית בריכת שחייה גדולה הראשונה בניו יורק.
סלעית שחורת-בטן
רבייה
סלעית שחורת בטן מקננת לרוב בנקיקים הנמצאים בסלעים מתחת לאבנים. הנקבות הן אלה שבונות את הקן בעזרת עשבים, שערות וצמר. נקבת הסלעית מטילה בין שלוש לחמש ביצים בצבע קרם, או בצבעי ירקרק ותכלת.
דום נשימה בשינה
סוגים של דום נשימה
דום נשימה הנגרם מחסימה בדרכי האוויר נקרא דום נשימה חסימתי. סוג אחר של דום נשימה, פחות שכיח, הוא דום נשימה מרכזי.
צביקה בורנשטיין
קריירה
נוסף על כך, בורנשטיין הפיק הופעות וסרטים עם כוכבים יהודיים בברודוויי, מדיסון סקוור גארדן, לאס ווגאס, ערוץ הטלוויזיה של Warner Brotheres, ותוכנית לערוץ PBS עם דודו פישר שהייתה מעומדת לפרס אמי בקטגוריית ספיישלים.
אמיליאנו ריגוני
זניט
בינואר 2020 חזר שוב לזניט. את שערו הראשון לאחר חזרתו הבקיע ב-4 במרץ 2020, במשחק הגביע הרוסי בכדורגל, נגד אחמט גרוזני בניצחון 1:2 שהצעיד את קבוצתו לחצי גמר הגביע, לראשונה מזה 4 שנים.
הערפדים של מרכז רוסיה
הפקה
שידור פרק הפיילוט של הסדרה התקיים ב-14 בספטמבר 2018 בפסטיבל הראשון של סדרות טלוויזיה "פיילוט" בעיר איוואנובו.
אמיליאנו ריגוני
אלצ'ה
באוקטובר 2020 עבר לאלצ'ה מהליגה הספרדית.
מחאות אום אל-פחם (2021)
גל המחאות
ב-5 במרץ 2021 התקיימה מחאה נוספת באום אל-פחם, בה שהו יותר מ-12,000 אזרחים. חבר הכנסת מנסור עבאס ממפלגת רע"מ הותקף על ידי מפגינים. המפגינים צעקו על עבאס: "אין לך כבוד, לאום אל פחם לא תיכנס". כביש 65 נחסם לזמן קצר והמחאה נחשבה למחאה הגדולה ביותר באום אל-פחם.
מחאות נוספות
ב-22 באוקטובר 2021, מאות הפגינו באום אל-פחם בהפגנה מחודשת, על רקע פשיעה בחברה הערבית ו-2 מקרי רצח בשבוע. המחאה התקיימה מול תחנת המשטרה בעיר.
אבוסוד אפנדי
ביוגרפיה
נולד לשייח' מוהידין מהמט אפנדי בעיר למדיה (İmâdiyye) (אמדיה ) בצפון חבל דהוכ ולכן אחד מכינוייו היה "אל-למדי" או "אל-עמאדי". לאחר לימודים מונה כשופט ושירת בערים בורסה, איסטנבול וכן בחבל הבלקן (רומליה), שם החל לשלב חוקים מקומיים עם החוק האיסלאמי (שריעה) ובכך התאים את השריעה לחוקים המקומיים של כל אזור ולזמן שבו הוא חי ובמקביל התאים את החוקים המקומיים להלכה המוסלמית.
בפתוות שלו הגדיר את מערכות היחסים בין המוסלמים, נוצרים ויהודים באימפריה העות'מאנית בנוסף, ולפעמים במקום הכתוב בתנאי עומר. הוא הגדיר זכות קניין וביטחון האישי למיעוטים, תוך שהלא מוסלמים היו צריכים להכיר בעליונותם של המוסלמים.
יעל וילה
יעל וילה (נולדה ב-23 בספטמבר 1961) היא מנהלת, יזמת וחוקרת ישראלית. שימשה כסגנית נשיא בסיסקו העולמית ומנהלת מרכז המחקר והפיתוח של החברה בירושלים עד יולי 2018. וילה עומדת בראש תוכנית פיספס - מאגר מידע גנטי לקידום הרפואה המותאמת אישית בישראל.
ביוגרפיה
וילה פרודה ואם לארבעה ילדים. מתגוררת בתל אביב.
רישיון נהיגה
רישיון נהיגה הוא אישור המקנה לבעליו את הזכות החוקית לנהוג ברכב מסוג מסוים. קיימים סוגים שונים של רישיונות נהיגה, על פי סוגי הרכב השונים ונתונים נוספים. בכל מדינה נהוגים חוקים שונים המסדירים את קבלת הרישיון.
רעידת האדמה ביהודה (130)
רקע
מספר רעידות אדמה מוכרות בתקופה הקלאסית בארץ ישראל מהספרות היהודית של אותה תקופה ומפי היסטוריונים רומיים. מבין הרעידות המוכרות ביותר הן רעידת אדמה בשנת 31 לפנה"ס. לפי יוסף בן מתתיהו רעידה זו גרמה לכ-30,000 הרוגים.
תומאס גייג' (גנרל)
תומאס גייג' (באנגלית: Thomas Gage;‏ 10 במרץ 1719 – 2 באפריל 1787) היה גנרל בריטי, הידוע בעיקר בשנים הרבות ששירת בצפון אמריקה, כולל התפקיד שלו כמפקד של הכוחות הבריטיים בימיה הראשונים של המהפכה האמריקאית.